Μικρόκαμπος Δράμας

Ο Μικρόκαμπος είναι είναι πεδινό χωριό της Ανατολικής Μακεδονίας στην Περιφερειακή Ενότητα Δράμας.

Γεωγραφικά - ιστορικά στοιχεία 
Ο Μικρόκαμπος βρίσκεται στην πεδιάδα της Δράμας σε υψόμετρο 90 μέτρα. Απέχει 16 χλμ. Δ.-ΝΔ. από την πόλη και 6 χλμ. ΝΑ. από την Προσοτσάνη (έδρα δήμου). Δυτικά του χωριού περνάει ο ποταμός Αγγίτης, βόρεια η ΕΟ Δράμας - Κάτω Νευροκοπίου που καταλήγει στα σύνορα με τη Βουλγαρία και νοτιοανατολικά η ΕΟ Δράμας - Σερρών. Η παλιά του ονομασία, από την τουρκοκρατία, ήταν Μικρό Σιβιντρίκ και οι τότε μουσουλμάνοι κάτοικοί του, μετά την Μικρασιατική καταστροφή και την Ελληνοτουρκική ανταλλαγή πληθυσμών του 1923 μετακινήθηκαν στην Τουρκία ενώ στο χωριό ήρθαν και εγκαταστάθηκαν αρχικά 76 προσφυγικές οικογένειες (280 άτομα) από τη Σινώπη του Πόντου. Μετά την απελευθέρωση αναφέρεται επίσημα ως Σιβιντρίκ το 1925 στο ΦΕΚ 290Α - 07/10/1925 να προσαρτάται στην τότε κοινότητα Μιναρέ Τσιφλίκ (σημ. Σιταγρών). Το 1927 με το ΦΕΚ 76Α - 02/05/1927 μετονομάστηκε σε Μικρόκαμπος και το 1946 με το ΦΕΚ 373Α - 31/12/1946 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Μικρόκαμπου που υπάγεται στη δημοτική ενότητα Καλαμπακίου του Δήμου Δοξάτου και σύμφωνα με την απογραφή του 2021 πληθυσμό 176 κατοίκους, από 340 το 2001.

Παραπομπές 

Χωριά του νομού Δράμας
Δήμος Προσοτσάνης